Industria e makinave dhe telefonat inteligjentë
Prodhuesit e makinave po punojnë në sisteme të reja të cilat do ta lehtësojnë ndërveprimin e automjeteve me aplikacionet
Përmirësimi i teknologjisë së informacionit në makina po nxit kompanitë që të kërkojnë mënyra të reja për të përmirësuar ngarjen e tyre. Prodhuesit e makinave dhe krijuesit e programeve janë duke përdorur programin e fundit kumpjuterik të bazuar në aplikacione, që mund ta ndezin makinën nga distanca duke e bërë atë pjesë të telefonit inteligjent. Në Kongresin Botëror të Teknologjisë në Shanghai, 5G është një term shumë i përdorur. Rrjeti 5G është faza tjetër e rëndësishme e standardeve të telekomunikacionit dhe është gati ta revolucionarizojë ndërlidhjen mes telefonave inteligjentë dhe makinave. Prodhuesit e makinave duan të zgjerojnë aftësitë teknologjike të makinave për të përmirësuar përvojën e shoferit. Një numër i prodhuesve po punojnë në sistemet e reja të cilat do ta lehtësojnë ndërveprimin e automjeteve me aplikacionet. Produkti i Fordit, Sync3 e bën makinën pjesë të telefonit inteligjent. Ford ka partneritet me disa kompani lokale kineze, si Dingding Tingche e cila ka krijuar një aplikacion për parkim të makinave. thotë drejtori i pajisjeve teknologjike në makina i kompanisë Ford në rajonin e Azi Paqësorit, Julius Marchwicki. Ford ka shtuar edhe alfabetin kinez në ekranet e makinave të saj të cilët gjithashtu mund të aktivizohen përmes zërit. Studiuesit e industrisë thonë se përdorimi i këtyre teknologjive në makina ka nxitur novacionin. Analisti Ishan Dutt i kompanisë Canalys thotë se shumë kompani janë duke u angazhuar në këtë prirje nga frika se mund ngelen pas. thotë ai. Gjiganti kinez i shitjeve në internet, Alibaba prezantoi programin e saj të parë kompjuterik për makinat, YunOS. Analisti Dutt thotë kjo lëvizje e kompanisë Alibaba tregon se ajo dëshiron ta zgjerojë biznesin edhe në këtë fushë. Ai gjithashtu thotë se zhvillimi i teknologjisë së ndërlidhjes në makina është hapi i parë në rrugën drejt makinave autonome. Kongresi i Teknlogjisë Botërore në Shanghai u zhvillua nga data 29 qershor deri më 1 korrik të këtij viti.